stanford-oval/wikipedia huggingface dataset:
Sam Cassell
Ura > NBA-uran alku (1993–1999)

Cassell osallistui vuoden 1993 NBA:n varaustilaisuuteen, jossa Houston Rockets varasi hänet tilaisuuden 24:ntenä pelaajana. Ensimmäisenä NBA-kautenaan Cassell teki keskimäärin 6,7 pistettä ottelua kohden. Saman kauden päätteeksi seura voitti NBA-mestaruuden. Kaudella 1994–1995 hän pelasi ainoan kerran urallaan kaikki 82 runkosarjaottelua. Kauden päätteeksi Cassell voitti toisen perättäisen NBA-mestaruutensa. Hän ehti edustaa Houstonia kolme kautta, sillä elokuussa 1996 hänet kaupattiin pelaajakaupassa Phoenix Sunsille, jolloin muun muassa Charles Barkley siirtyi Houstoniin.
Cassell pelasi Phoenixissa vain 22 ottelua, sillä hänet kaupattiin joulukuussa 1996 Dallas Mavericksille. Hän edusti Dallasia vain 16 ottelun ajan ja helmikuussa 1997 hänet kaupattiin laajassa pelaajakaupassa New Jersey Netsiin. Cassell pelasi Netsissä yli kaksi vuotta, ja maaliskuussa 1999 hän siirtyi kolmen seuran yhteiskaupassa Milwaukee Bucksiin.
Ura > Uran huippuvuodet (1999–2004)

Milwaukeessa Cassell jakoi kauden 1999–2000 aikana keskimäärin 9,0 syöttöä ottelua kohden, jolla hän sijoittui sarjan syöttötilastossa kolmanneksi. Hän edusti seuraa kesään 2003 asti, jolloin hänet kaupattiin Minnesota Timberwolvesille. Pisteiden valossa kausi 2003–2004 oli Cassellin NBA-uran paras, sillä hän teki keskimäärin 19,8 pistettä ottelua kohden. Samana kautena hänet valittiin ainoan kerran hänen urallaan tähdistöjoukkueeseen ja tähdistöotteluun. Cassell pelasi seurassa lopulta kaksi kautta ja elokuussa 2005 hänet kaupattiin Los Angeles Clippersille.
Ura > Uran viimeiset kaudet (2004–2008)

Cassell edusti Clippersiä helmikuun 2008 loppuun asti, jolloin seura luopui hänen pelaajaoikeuksistaan. Pian tämän jälkeen hän siirtyi vapaana pelaajana Boston Celticsiin, jossa hän voitti kolmannen NBA-mestaruutensa kauden 2007–2008 päätteeksi. Cassell myös lopetti NBA-uransa tähän kauteen.
Aiheesta muualla

Kuvia tai muita tiedostoja aiheesta Sam Cassell Wikimedia Commonsissa
Basketball-Reference (Arkistoitu – Internet Archive) (englanniksi)
Houston Rockets – NBA:n mestari 1994
1 Scott Brooks ·
3 Richard Petruška ·
7 Carl Herrera ·
10 Sam Cassell ·
11 Vernon Maxwell ·
17 Mario Elie ·
20 Larry Robinson ·
21 Chris Jent ·
25 Robert Horry ·
30 Kenny Smith ·
33 Otis Thorpe ·
34 Hakeem Olajuwon ·
35 Earl Cureton ·
42 Eric Riley ·
50 Matt Bullard

Päävalmentaja Rudy Tomjanovich 

Apuvalmentajat Bill Berry · Jim Boylen · Carroll Dawson · Larry Smith
Houston Rockets – NBA:n mestari 1995
7 Carl Herrera ·
10 Sam Cassell ·
11 Vernon Maxwell ·
15 Tim Breaux ·
17 Mario Elie ·
22 Clyde Drexler ·
25 Robert Horry ·
27 Charles Jones ·
30 Kenny Smith ·
31 Tracy Murray ·
32 Pete Chilcutt ·
34 Hakeem Olajuwon ·
52 Chucky Brown ·
55 Žan Tabak

Päävalmentaja Rudy Tomjanovich 

Apuvalmentajat Bill Berry · Jim Boylen · Carroll Dawson · Larry Smith
Samuel Salonen (jääkiekkoilija, 2000)

| Samuel Salonen> Henkilötiedot |
| --- | --- |
Syntynyt: 22. maaliskuuta 2000 (ikä 24) Vantaa, Suomi
Kansalaisuus:   Suomi
Jääkiekkoilija
Lempinimi:  Leipä, Bredu
Pelipaikka:  vasen laitahyökkääjä
Maila:  vasen
Pituus:  192 cm
Paino:  97 kg
Seura
Seura:  Jokerit
Sarja:  Mestis
Pelinumero:  9
Pelaajaura
Pääsarjaura:  2019–
Aik. seurat:  Peliitat (Mestis) Pelicans (SML) JoKP (Mestis) Tappara (SML) Lukko (SML) JYP (SML) Jukurit (SML)
Samuel Anton Salonen (s. 22. maaliskuuta 2000 Vantaa) on suomalainen jääkiekkoilija, joka pelaa Mestis-joukkue Jokereissa. Hän on pelipaikaltaan vasen laitahyökkääjä.
Ura > Maajoukkueura

Salonen pelasi alle 18-vuotiaiden Ivan Hlinkan muistoturnauksessa vuonna 2017 sekä World U-17 Hockey Challengessa vuonna 2016. Hän pelasi myös Lillehammerissa järjestetyissä nuorten olympiakisoissa 2016. Yhteensä Salonen on pelannut 16 nuorten ja 24 poikien maaottelua.
Pelityyli

Salosen entisen seuran Jukurien kehityspäällikkö Mikko Hakkarainen on kuvaillut häntä hyvin liikkuvaksi ja isokokoiseksi kahden suunnan hyökkääjäksi, joka tuo joukkueeseen karheutta ja suoraviivaisuutta hyökkäyksiin.
Still Falling for You

| ”Still Falling for You” Ellie Goulding |
| --- | --- | --- |

Singlen tiedot
 Albumilta: Bridget Jones’s Baby: Original Motion Picture Soundtrack
 Julkaistu: 19. elokuuta 2016
 Tuottaja(t): Shellback, Ilya Salmanzadeh, Peter Carlsson
 Tyylilaji: pop
 Kesto: 04.00
 Levy-yhtiö: Polydor Records
Ellie Gouldingin muut singlet
| ”Something in the Way You Move” 2016 | ”Still Falling for You” 2016 | ”First Time” 2017 |
Still Falling for You on brittiläisen laulaja-lauluntekijä Ellie Gouldingin kappale elokuvan Bridget Jones’s Baby soundtrack-levyltä. Kappaleen ovat sanoittaneet Goulding, Tove Lo, Rickard Göransson, Ilya Salmanzadeh ja Shellback. Kappale julkaistiin singlenä 19. elokuuta 2016.
Käännös suomeksi
Stripped

Stripped voi tarkoittaa seuraavia:
Stripped (Christina Aguileran albumi) , 2002
The Stripped Tour, albumin julkaisua seurannut vuoden 2003 konserttikiertue
Justified and Stripped Tour, Aguileran ja Justin Timberlaken vuoden 2003 yhteiskiertue
Stripped (Pretty Maidsin albumi), 1993
Stripped (The Rolling Stonesin albumi), 1995
Stripped (Macy Grayn albumi), 2016
”Stripped” (kappale), Depeche Moden kappale vuodelta 1986, jonka Rammstein julkaisi singlenä
Stripped (elokuva), dokumenttielokuva vuodelta 2014
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stripped”, voi hakea sivunnimihaulla, laajalla sivunnimihaulla tai tekstihaulla.
Snapshot (albumi)

| Snapshot Roger Clover and the Guilty Party |
| --- | --- | --- |

Studioalbumin tiedot
 Julkaistu: 2002
 Tuottaja(t): Roger Glover, Peter Denenberg
 Tyylilaji: rock
 Kesto: 54.27
 Levy-yhtiö: Eagle
Roger Cloverin muut julkaisut
| Accidentally on Purpose 1988 | Snapshot 2002 | If Life Was Easy 2011 |
Snapshot on Roger Gloverin sooloalbumi, joka julkaistiin vuonna 2002.
Kappaleet

Kaikki kappaleet kirjoittanut Roger Glover, ellei toisin mainittu.
My Turn – 3.39
Burn Me Up Slowly – 4.05
Beyond Emily – 4.05 (säv. Glover, Randall Bramblett)
Queen of England – 4.24 (säv. Bramblett)
No Place to Go – 3.33
The Bargain Basement – 3.21
What You Don't Say – 3.51 (säv. Glover, Bramblett)
Nothing Else – 4.11
Could Have Been Me – 3.24
The More I Find – 2.46
When It Comes to You – 3.48 (säv. Glover, Bramblett)
Some Hope – 5.11 (säv. Glover, Bramblett)
If I Could Fly – 4.19
It's Only Life – 5.13 (säv. Glover, Bramblett)
Kokoonpano

Roger Glover – laulu (kappaleet 2 ja 10), bassokitara, piano (kappaleet 2 ja 6), akustinen kitara (kappale 6), sähkökitara (kappale 6)
Randall Bramblett – laulu (kappaleet 1, 3–5 ja 7–14), laulu (kappale 2), Hammond-urut (kappaleet 2–4, 6–7, 9 ja 11–14), piano (kappaleet 2–3 ja 12–13), koskettimet (kappaleet 1, 5, 8 ja 10), sopraanosaksofoni (kappale 3), saksofoni (kappale 13)
Joe Bonadio – rummut
Eran Tabib – kitara (kappale 7), kitara (kappaleet 1–2 ja 9), slide-kitara (kappale 8)
Nick Moroch – kitara (kappaleet 1, 6 ja 9–12)
Larry Saltzman – kitara (kappaleet 3–4 ja 12), akustinen kitara (kappaleet 5, 10 ja 13–14), busuki (kappale 10), national-kitara (kappale 11)
Warren Haynes – slide-kitara (kappaleet 4 ja 14), steel-kitara (kappale 4)
Gerry Leonard – kitara (kappaleet 5–6 ja 8), dulcimer (kappale 10), mandoliini (kappale 10)
Joe Mennonna – vaskipuhaltimet (kappaleet 1, 3 ja 14)
Gillian Glover – laulu (kappale 6), laulu (kappaleet 2 ja 9)
Mickey Lee Soule – piano (kappaleet 11 ja 14)
Vaneese Thomas – laulu (kappaleet 3–5 ja 13)
Deena Miller – laulu (kappaleet 3–5 ja 13)
Sputnik-rakastettuni

| Sputnik-rakastettuni> Supūtoniku no koibito |
| --- | --- |

Alkuperäisteos
Kirjailija:  Haruki Murakami
Kieli:  japani
Julkaistu:  2002
Suomennos
Suomentaja:  Ilkka Malinen
Kansitaiteilija:  Jenni Tuominen
Kustantaja:  Tammi
Julkaistu:  2003
Ulkoasu:  sidottu
Sivumäärä:  252
ISBN:  951-31-2589-0
Löydä lisää kirjojaKirjallisuuden teemasivulta
Sputnik-rakastettuni (jap. スプートニクの恋人, Supūtoniku no koibito) on Haruki Murakamin vuonna 1999 ilmestynyt romaani. Kirja on ilmestynyt suomeksi vuonna 2003 Ilkka Malisen käännöksenä Tammen Keltaisessa kirjastossa. Suomennos on tehty englanninkielisestä käännöksestä.
Aiheesta muualla

Sanna Nyqvist: Ihmisavaruuden kiertolaisia. Kiiltomato.net 18.12.2003.
Steve Downes

Steve Downes
Steve Downes on yhdysvaltalainen ääninäyttelijä ja radiojuontaja. Hänet tunnetaan parhaiten Halo: Combat Evolved, Halo 2, Halo 3 ja Halo 4 -videopelien Master Chiefin ääninäyttelijänä. Hän toimii myös WDRV-radiokanavan juontajana.
Aiheesta muualla

Virallinen sivusto (englanniksi)
Steve Downes Internet Movie Databasessa. (englanniksi)
Steve Duchesne

| Steve Duchesne> Henkilötiedot |
| --- | --- |
Syntynyt: 30. kesäkuuta 1965 (ikä 59) Sept-Îles, Quebec
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  88 kg
Pelaajaura
Pääsarjaura:  1985–2002
Seurat:  Los Angeles Kings (NHL) Philadelphia Flyers (NHL) Quebec Nordiques (NHL) St. Louis Blues (NHL) Ottawa Senators (NHL) Detroit Red Wings (NHL)
Steve Duchesne (s. 30. kesäkuuta 1965 Sept-Îles, Quebec, Kanada) on uransa lopettanut kanadalainen jääkiekkoilija, pelipaikaltaan puolustaja.
Ennen NHL-uraansa Duchesne edusti kaudet 1983–1985 Drummondville Voltigeursia QMJHL:ssä. Duchesnea ei koskaan varattu NHL:ään, vaan hän teki sopimuksen vapaana pelaajana Los Angeles Kingsin kanssa 1. lokakuuta 1984. Duchesne pelasi vielä kauden 1985–1986 AHL:n New Haven Nighthawksissa ennen kuin pelasi ensimmäisen pelinsä NHL:ssä kaudella 1986–1987. Ensimmäisellä NHL-kaudellaan Duchesne valittiin tulokkaiden tähdistökentälliseen. Kaudella 1988–1989 teki eniten alivoimamaaleja puolustajista (5). Duchesne pelasi Los Angelesissa viisi kautta, ennen kuin hänet kaupattiin Philadelphia Flyersiin 30. toukokuuta 1991 kaupassa, jonka seurauksena Jari Kurri siirtyi Los Angelesiin.
Duchesne pelasi Philadelphiassa vain yhden kauden ennen kuin hänet kaupattiin Quebec Nordiquesiin isossa pelaajakaupassa, jossa Eric Lindros siirtyi Philadelphiaan ja Duchesnen lisäksi Quebeciin siirtyi muun muassa Peter Forsberg.
Quebecissa Duchesne pelasi vain yhden kauden ja teki 82:ssa runkosarjan ottelussa tehopisteet 20+62=82. Huimasta pistemäärästä huolimatta kauden jälkeen Duchesne kaupattiin St. Louis Bluesiin. Kahden St. Louisissa pelatun kauden jälkeen Duchesne kaupattiin jälleen, tällä kertaa Ottawa Senatorsiin. Kahden Ottawan kauden jälkeen Duchesne kaupattiin takaisin St. Louisiin vaihdossa Igor Kravtšukiin. Kauden jälkeen Duchesne vaihtoi jälleen seuraa, kun hän teki vapaana pelaajana sopimuksen ensimmäisen NHL-seuransa Los Angelesin kanssa.
Duchesne pelasi Los Angelesissa vain puoli kautta ennen kuin hänet kaupattiin Philadelphiaan. Kauden jälkeen Duchesne teki vapaana pelaajana sopimuksen Detroit Red Wingsiin, jossa pelasi kolme kautta ennen kuin lopetti uransa kauden 2001–2002 jälkeen. Viimeisellä NHL-kaudellaan Duchesne voitti myös uransa ainoan Stanley Cupin.
Duchense pelasi NHL:n tähdistöottelussa vuosina 1989, 1990 ja 1993.
Duchesne edusti Kanadan maajoukkuetta vuosien 1994 ja 1996 jääkiekon maailmanmestaruuskilpailuissa joissa voitti kultaa vuonna 1994 ja hopeaa vuonna 1996.
Nykyisin Duchesne asuu Texasin osavaltion Dallasissa vaimonsa ja kahden lapsensa kanssa.
Still Got Time

| ”Still Got Time” Zayn ft>  PartyNextDoor |
| --- | --- | --- |

Singlen tiedot
 Julkaistu: 24. maaliskuuta 2017
 Formaatti: digitaalinen lataus
 Tuottaja(t): Frank Dukes, Murda Beatz
 Tyylilaji: pop-R&B
 Kesto: 03.08
 Levy-yhtiö: RCA Records
Zaynen muut singlet
| ”I Don’t Wanna Live Forever” 2016 | ”Still Got Time” 2017 | ”Dusk Till Dawn” 2017 |
PartyNextDoorin muut julkaisut
| ”Run Up” 2017 | ”Still Got Time” 2017 | ”Nuh Ready Nuh Ready” 2018 |
Still Got Time on brittiläisen laulajan-lauluntekijän Zayn Malikin musiikkikappale, jolla vierailee myös kanadalaisräppäri PartyNextDoor. Sen julkaisi RCA Records digitaalisesti ladattavana singlenä 24. maaliskuuta 2017. Kappaleen ovat sanoittaneet Malik, PartyNextDoor, sekä sen tuottajat Shane Lindstrom ja Adam Feeney. Kappaleen musiikkivideon ohjasi Calmatic ja se julkaistiin 21. huhtikuuta 2017.
"Still Got Time" oli kaupallisesti kohtalainen menestys, sen päästyä singlelistan viidenkymmenen parhaan joukkoon kuudessatoista eri valtiossa kuten Irlannissa, Isossa-Britanniassa, Itävallassa, Portugalissa, Sveitsissä ja Unkarissa. Lisäksi kappale on myynyt Australiassa ja Kanadassa platinaa.
Käännös suomeksi
Smalahove

Smalahove-annos perunoiden kera Vossissa Norjassa
Smalahove (uusnorjaksi Smalehovud) on norjalainen perinneruoka, joka on peräisin Vestlandet'sta. Se valmistetaan lampaan päästä.
Perinne

Smalahove on joulunodotusruokaa. Perinteisesti ensimmäinen smalahove-ruokailu vuodessa oli marraskuussa ja viimeinen smalahove-ateria syötiin viimeisenä adventtina ennen joulua. Kyseistä pyhäpäivää kutsuttiin lempinimellä likasunnuntai (norj. skittensøndag).
Valmistus

Kaupasta saa hankituksi sekä nyljettyä että nylkemätöntä lampaanpäätä. Aloittelijat tyytyvät nyljettyyn, kun taas kokeneemmat voivat suosia nylkemätöntä raaka-ainetta. Tyypillinen annos per ruokailija on puolikas päätä. Ruokalajia valmistetaan eri tavoin ja erilaisilla lisukkeilla. Yhden pään valmistamiseen käytetään kuusi litraa vettä, puolitoista kiloa suolaa ja 175 grammaa sokeria. Peruna ja lanttu sopivat lisukkeiksi.
Pää puhdistetaan karvoista ja ihosta, halkaistaan kahtia ja liotetaan vedessä yön yli. Sen jälkeen sitä liotetaan suolaliuoksessa kolme vuorokautta. Sitten pää savustetaan ja kuivataan tilassa, jossa on hyvä ilmanvaihto. Päästä voi keittää keittoa ja tarjota smalahove keittämisessä syntyneen lihaliemen, perunoiden, lantun ja ohuen flatbrød-leivän kera. Liha on valmista, kun se irtoaa leukaluusta, mikä tapahtuu yleensä noin 2,5 tunnin keittämisen jälkeen.
Smalahove voidaan vaihtoehtoisesti keittää vedessä tai höyryttää ritilällä tai tikun päässä. Perinteisesti sitä keitettiin tai höyrytettiin 4-5 tuntia, mutta nykyisin katsotaan jo 2,5 tunnin antavan hyvän tuloksen.
Nauttiminen

Kun ruoka on valmista, voivat ruokailijat alkaa irrottaa lihaa päästä. Se kääritään ohueen vaaleaan leipään, joka kastetaan ensin liemessä. Olut ja akvaviitti ovat yleisiä ruokajuomia.
Yleisimmin ruokalaji tarjoillaan keitettyjen perunoiden, keittovaiheessa syntyvän lihaliemen ja lanttusoseen kanssa. Se voidaan tarjoilla myös vihreiden herneiden ja pekonin kera.
Syöminen aloitetaan korvasta, koska siinä on paljon rasvaa ja se kannattaa syödä lämpimimpänä. Sama koskee silmän nauttimista. Kallon leikkaaminen aloitetaan sen etuosasta, josta leikataan taaksepäin hampaiden välistä, jolloin leuka halkeaa ja silmä on helppo saada ulos. Silmä leikataan huolellisesti irti ja siitä raaputetaan varsinainen silmämuna irti. Jäljelle jäänyttä silmälihasta pidetään koko lampaan parhaana osana, kunhan se syödään lämpimänä. Silmä voidaan myös kastaa akvaviittiin, jossa sitä pidetään muutamia sekunteja, jonka jälkeen koko lasin sisältö kumotaan yhdellä ryypyllä. Kieli on myös monien herkkua. Lopuksi syödään jäljellä oleva liha kallosta kohti etuosaa, kunnes leuan ympärillä oleva liha, jossa on vähiten rasvaa, jää viimeiseksi.
Villa voidaan myös polttaa pois lampaanpäästä
Sarah’s Key

| Sarah’s Key> Elle s’appelait Sarah |
| --- | --- |

Ohjaaja:  Gilles Paquet-Brenner
Käsikirjoittaja:   Gilles Paquet-Brenner  Serge Joncour 
Perustuu:  Tatiana de Rosnayn romaaniin Nimeni on Sarah (julkaistu aiemmin nimellä Avain; alk. Sarah’s Key, 2006)
Tuottaja:  Stéphane Marsil
Säveltäjä:  Max Richter
Kuvaaja:  Pascal Ridao
Leikkaaja:  Hervé Schneid
Pääosat:  Kristin Scott Thomas
Valmistustiedot
Valmistusmaa:  Ranska
Tuotantoyhtiö:   Hugo Productions  Studio 37  TF1 Droits Audiovisuels  France 2 Cinéma 
Levittäjä:  Anchor Bay Entertainment Netflix
Ensi-ilta:   2010-09-1616. syyskuuta 2010 (Toronton elokuvajuhlat, Kanada)  2010-10-1313. lokakuuta 2010 (Ranska)  
Kesto:  111 minuuttia
Alkuperäiskieli:  ranska, englanti (esiintyy myös italiaa, saksaa ja jiddišiä)
Aiheesta muualla
IMDb 
Elonet
AllMovie
Infobox OKNimi-testi OK: 
Kristin Scott Thomas elokuvan ensi-illassa vuonna 2010
Sarah’s Key (ransk. Elle s’appelait Sarah) on vuonna 2010 ensi-iltansa saanut ranskalainen draamaelokuva, jonka on ohjannut Gilles Paquet-Brenner. Elokuva perustuu Tatiana de Rosnayn menestysromaaniin Nimeni on Sarah, jonka pohjalta Paquet-Brenner ja Serge Joncour sovittivat elokuvan käsikirjoituksen. Kahdella eri aikatasolla liikkuvan elokuvan pääosaa näyttelee Kristin Scott Thomas, jonka näyttelemä yhdysvaltalainen, Pariisissa pitkään asunut toimittaja Julia Jarmond tutkii ranskanjuutalaisten kokoamista keskitysleireille toisen maailmansodan aikana ja törmää tutkimuksissaan juutalaistyttö Sarahin ja tämän veljen tarinaan.
Juoni

Heinäkuussa vuonna 1942 natsien miehittämässä Ranskassa ranskalaispoliisit kokoavat tuhansia Pariisin juutalaisia vietäväksi tuhoamisleireille. 10-vuotias juutalaistyttö Sarah Starzynski yrittää pelastaa pikkuveljensä Michelin piilottamalla hänet komeroon, heidän salaiseen piilopaikkaansa, vain hetkeä ennen kuin poliisi tulee ja pidättää Starzynskin perheen. Sarah on lukinnut komeron oven, ja avain on hänen taskussaan. Hän on varma, että hän pääsee palaamaan kotiin tuntien sisällä. Kun tunnit muuttuvat vuorokausiksi eikä kotiinpaluusta ole tietoakaan, Sarahin epätoivo kasvaa – lukitussa komerossa pikkuveli odottaa Sarahia, joka oli luvannut palaavansa pian takaisin. Näin ei kuitenkaan koskaan tapahdu, ja sota ja sen jälkeinen aika antaa sittemmin vanhempansa menettäneelle Sarahille aivan toisenlaisen elämän kuin mistä hän lapsena osasi uneksia.
Lähes 70 vuotta myöhemmin Sarahin tarina tulee ajankohtaiseksi, kun Yhdysvalloista Ranskaan jo 25 vuotta sitten muuttanut toimittaja Julia Jarmond ryhtyy kirjoittamaan lehteen artikkelia ranskanjuutalaisten kokoamisesta leireille ja heidän kohtaloistaan. Julian ranskalaisen aviomiehen Bertrand Tézacin perhe on aikanaan asunut Sarahin vanhempien huoneistossa, ja niinpä hän ryhtyy selvittämään tytön elämän tapahtumia, yrittäen jäljittää hänet sekä selvittämään, miten hänen miehensä perhe saattaa tapahtumien kulkuun liittyä. Tutkimuksissaan Julia törmää salaisuuksien vyyhtiin, joka yhdistää hänet Sarahiin yllättävällä tavalla ja saa hänet kyseenalaistamaan oman avioliittonsa tulevaisuuden.
Tuotanto

Sarah’s Key kuvattiin Ranskassa ja Yhdysvalloissa vuonna 2009. Ranskassa elokuvaa kuvattiin Perdreauvillen ja Jumeauvillen kunnissa Yvelinesin departementissa sekä Pariisissa. Yhdysvalloissa elokuvan kuvauspaikkana oli New York. Sarah’s Keyn budjettina oli 7,8-10 miljoonaa euroa ja sen tuotantoyhtiöinä olivat Hugo Productions, Studio 37, TF1 Droits Audiovisuels ja France 2 Cinéma.
Julkaisu ja vastaanotto

Sarah’s Key sai maailmanensi-iltansa Toronton elokuvajuhlilla Kanadassa 16. syyskuuta 2010. Elokuva sai teatteriensi-iltansa Ranskassa 13. lokakuuta 2010 ja oli UGC Distributionin teatterilevittämä. Sarah’s Key keräsi teatterikierroksensa aikana Ranskassa 826 891 katsojaa. Maailmanlaajuisesti elokuva tuotti 21 829 299 euron eli 25 480 031 dollarin lipputulot.
Sarah’s Key on saanut myönteisen vastaanoton niin kriitikoilta kuin yleisöltäkin. Rotten Tomatoes -sivuston mukaan 72 prosenttia kriitikoista on antanut elokuvalle positiivisen arvosanan 6,5/10 keskiarvolla. Keräys perustuu 114 arviointiin. 9 347 käyttäjästä 82 prosenttia on antanut elokuvalle myönteisen arvosanan 3,9/5 keskiarvolla. Metacritic-sivuston mukaan 30 arvostelun perusteella elokuva on saanut 59 pistettä sadasta mahdollisesta. Metacriticin 22 käyttäjää on antanut elokuvalle keskiarvon 6,3/10. Internet Movie Databasen 14 459 käyttäjää on antanut elokuvalle keskiarvon 7,5/10. Kristin Scott Thomas palkittiin roolisuorituksestaan parhaan naispääosan Lumièresilla ja Globe de cristalilla. Lisäksi hän sai parhaan naispääosan César-ehdokkuuden.
Sarah’s Key julkaistiin Ranskassa DVD:lle ja blu-raylle 16. helmikuuta 2011. FS Film Oy julkaisi elokuvan DVD:lle Suomessa vuonna 2011.
Aiheesta muualla

Sarah’s Key Internet Movie Databasessa (englanniksi)
Sarah’s Key Elonet.
Sarah’s Key AllMoviessa. (englanniksi)
Sarah’s Key AlloCinéssä (ranskaksi)
Suomalaisia kirjailijoita

Suomalaisia kirjailijoita on vuonna 2004 painettu kirja, joka esittelee aakkosjärjestyksessä suomalaisia kirjailijoita. Sen ovat toimittaneet Juhani Korhonen ja Risto Rantala. Se kuuluu Mitä missä milloin kansalaisen tietokirjat -sarjaan. Se perustuu vuonna 1994 julkaistuun kirjaan Suomalaisia kirjailijoita 1500-luvulta nykypäiviin.
Stanley Morison

Times New Roman
Stanley Morison (6. toukokuuta 1889 – 11. lokakuuta 1967) oli englantilainen kirjainsuunnittelija.
Morison oli itseoppinut lehtimies, joka pääsi Imprint-lehden toimittajaksi. Hän toimitti 1920-luvulla myös lehtiä nimeltä The Fleuron sekä Penrose Annual. Hän pääsi latomakoneita ja kirjaintyyppejä valmistavan Monotype Corporationin palvelukseen ja toimi siinä 1923–1961. Hän oli sittemmin The Times -lehden neuvonantajana 1929–1960. Hän kritisoi sanomalehtipaperin huonoa laatua, minkä jälkeen hän suunnitteli Times New Roman -kirjaintyypin yhdessä Victor Lardentin kanssa. Muita hänen suunnittelemiaan kirjaintyyppejä ovat Blado ja Bembo 1920-luvulta.
Morison toimi myös Encyclopædia Britannican toimitusneuvostossa vuodesta 1961 kuolemaansa saakka.
Typografia
| --- | --- |
Typografit ja kirjainmuotoilijat:   Jonathan Barnbrook  Saul Bass  Ed Benguiat  Morris Fuller Benton  Neville Brody  Frederic Goudy  Claude Garamond  Eric Gill  Tomi Haaparanta  Nicolas Jenson  Edward Johnston  Donald Knuth  Rudolf Koch  Sami Kortemäki  Zuzana Ličko  William Morris  Stanley Morison  Jan Tschichold  Carol Twombly  Wolfgang Weingart  Hermann Zapf  Gudrun Zapf-von Hesse 
Kirjaintyylit ja -lajit:   Anfangi  Antiikva  Arial  Baskerville  ITC New Baskerville  Calibri  Comic Sans  Egyptienne  Fraktuura  Garamond  Gill Sans  Helvetica  Palatino  Times Roman  Unsiaali  Verdana 
Merkit:   Alduksen lehti ❦  Asteriski *  Ät-merkki @  Englannin punta £  Ampersandi &  Jokerimerkki  Kappaleen merkki ¶  Luetelmamerkki  Luettelo matemaattisista merkeistä  Plus-miinusmerkki ±  Promille ‰  Prosentti %  Pykälämerkki §  Risti †  Ristikkomerkki #  Rub el Hizb ۞  Tekijänoikeusmerkki ©  Tilde ~  Valuuttamerkki ¤  Yläpuolinen indeksointipilkku 
Suuntaukset:   Amerikan uusi aalto  Dekonstruktivismi  Postmodernismi  Sveitsiläinen tyyli 
Muut aiheet:   Aakkoslaji  CamelCase  Glyyfi  Goottilaiset kirjaintyypit  Kapiteeli  Kirjain  Kirjaintyyppi  Kursiivi  Ligatuuri  Logo  Lorem ipsum  Orpo- ja leskirivit  Painokirjaimet  Sans-serif  Serif  TrueType  Web Open Font Format  X-korkeus  Yliviivaus  Ylleviivaus  Ylä- ja alaindeksi
Suomalaisia kuvia

Suomalaisia kuvia on Kimmo Kaivannon teos vuodelta 1977. Hän teki sen alkujaan matkustajalaiva Finnjetille, jonka pääportaikon seinällä se oli vuoteen 2006. Teos koostuu kahdestakymmenestä öljymaalauksesta. Se on nykyisin esillä Merikeskus Vellamon pääkäytävällä.
| --- | --- |
Osa teoksesta.
Strip My Mind

Strip My Mind on yhdysvaltalaisen rockyhtye Red Hot Chili Peppersin vuonna 2006 julkaisema kappale albumilta Stadium Arcadium.
Taustaa

Kappaleen tekoon ovat osallistuneet kaikki yhtyeen jäsenet (laulaja Anthony Kiedis, kitaristi John Frusciante, basisti Flea sekä rumpali Chad Smith).
Steelfactory

| Steelfactory U> D.O. |
| --- | --- | --- |

Studioalbumin tiedot
 Julkaistu: 31. elokuuta 2018
 Tuottaja(t): Jacob Hansen
 Tyylilaji: heavy metal
 Kesto: 58.05
 Levy-yhtiö: AFM
Listasijoitukset
  9.
U.D.O:n muut julkaisut
| Decadent 2015 | Steelfactory 2018 | We Are One 2020 |
Steelfactory on U.D.O:n kuudestoista studioalbumi, joka julkaistiin 31. elokuuta 2018.
Kappaleet

Tongue Reaper – 4.25
Make the Move – 4.04
Keeper of My Soul – 4.02
In the Heat of the Night – 4.52
Raise the Game – 4.11
Blood on Fire – 4.42
Rising High – 4.09
Hungry and Angry – 4.36
One Heart One Soul – 4.56
A Bite of Evil – 5.10
Eraser – 4.00
Rose in the Desert – 4.11
The Way – 4.25
Kokoonpano

Udo Dirkschneider – laulu
Andrey Smirnov – kitara
Fitty Wienhold – basso
Sven Dirkschneider – rummut
Arvostelut

Imperiumi: 8-/10
Kaaoszine: 8.5/10
Soundi: